આને પગલે કોર્પોરેશન હરકતમાં આવી ગયું. અધિકારીઓએ છબરડો કર્યો હોવાથી વાકેફ થઈને છેક ગાંધીનગર મુખ્યપ્રધાન કાર્યાલય સુધી આનંદીબહેનના કાર્યક્રમમાં ફેરફાર કરવાની રજૂઆત કરાઈ. મુખ્યપ્રધાન કાર્યાલય પણ સમગ્ર સ્થિતિથી અવગત થયા બાદ કાર્યક્રમમાં ફેરફાર કરવા સંમત થયું આનંદીબહેનની અમરાઈવાડી ખાતેની જાહેરસભા જે સાંજે ૫.૩૦ વાગ્યે હતી તેનો સમય બદલીને એક કલાક મોડો કરાયો અને મકતમપુરાનો જે લોકાર્પણનો કાર્યક્રમ મુખ્યપ્રધાન આનંદીબહેન પટેલની યાદીમાં સૌથી છેલ્લો હતો તે ફટાફટ સૌથી પહેલો બની ગયો! જોકે સત્તાવાળાઓએ તો રાબેતા મુજબ શુક્રવારના આનંદીબહેનના કાર્યક્રમોની નિમંત્રણ પત્રિકા છપાવી દીધી હતી. મુખ્યપ્રધાનના કાર્યક્રમની રૂપરેખાની નવી યાદી બનાવવી પડી. જેને નિમંત્રણ પત્રિકા સાથે બિડવામાં આવી રહી છે.